**Referat fra bestyrelsesmøde i Rønde Vandværk**

**12. juni 2024**

**Rostved**Vi blev via et facebook-opslag opmærksomme på at der i Rostved i en længere periode har været udfordringer med vandtrykket. Da vi blev opmærksomme på udfordringen, blev der reageret med det samme og smeden blev bestilt til at komme og lave en måling. Vi skruede på baggrund af målingen op for trykket.
Vi har sat en trykmåler op i Rostved. Det overvejes dog om der skal skiftes en flow-måler så vi kan få et data-grundlag.
Vi har ikke hørt noget fra medlemmerne i Rostved vedr. vandtrykket siden vi har skruet op for vandtrykket.

**Konstituering**Vi har efter sidste bestyrelsesmøde valgt at ændre på den oprindelige konstituering

Bestyrelsen har besluttet at ændre konstitueringen til følgende:

* *Formand: Bo Fensbæk*
* *Næstformand: Allan Nielsen*
* *Kassér: Rikke Lindhardt*
* *Bestyrelsesmedlem: Søren Rasmussen*
* *Bestyrelsesmedlem: Byrial Dalgsgaard*
* *Suppleant: Marting Ring*

Vi er overbeviste om at det er det rigtige at fortsætte i denne form.

**Økonomi**Gennemgang af balance og hovedposter og det ser fornuftigt ud. Vi har lidt tab på tilgodehavender, dette skal dog korrigeres til næste år.

Det er besluttet at købe en kasse hjem af målere, så der ikke skal ventes på at få dem hjem fra leverandøren men kan blive sat op med det samme. Det er ikke meningen vi skal have et større lager, men blot en 5-10 ekstra målere.

**Ansættelser**Vi har længe talt om at få ansat en driftsmedarbejder i vandværket, vi har derfor ansat Jesper (efternavn?) pr. 1.juni 2024 på X timer om måneden ved Rønde Vandværk.
Konsekvensen af dette er ligeledes at vi har opsagt samarbejdet med Djursland VVS.

Vi glæder os meget til at byde Jesper velkommen i Rønde Vandværk, og er sikre på at det nok skal blive et godt fremtidigt samarbejde. Jesper en af de personer i Syddjurs der kender Røndes vandledningsnet allerbedst.

**Mellembeholder**Arkitekten har stadig god kontakt til kommunen, og høringsfasen er nu afsluttet. Vi har modtaget landzonetilladelsen, dog er vi blevet bedt om at søge en § 21 tilladelse, dette er Byrial i gang med.

Arkitekten går i gang med at søge om byggetilladelse umiddelbart efter i dag. Den tidligeste dato for en byggetilladelse fra Kommunen vil være den 1. september 2024.
Vi har ligeledes besluttet at få Rambøll til foretage en uvildig vurdering af projektet.

Vi påbegynder projekteringsarbejdet hurtigst muligt.
Det forventes at vi kan gå i jorden 1. oktober 2024.

**Kaløvig-samarbejde**Vi kommer nærmere hinanden hele tiden, og der arbejdes effektivt for at komme videre, således vi kan præsentere et grundlag for de indblandede vandværkers generalforsamling, så de kan tage stilling til hvorvidt de ønsker fusion eller ej.

Det er besluttet at Rønde Vandværk laver en aftale med BDO om at de udarbejder erklæring og vurderingsberetninger vedr. værdiansættelsen af Rønde Vandværks ledningsnet, dette skyldes at BDO allerede har adgang til et stort datagrundlag af ledningsnet, på vandforsyningsområdet, og derfor vil de kunne lave en mere præcis og korrekt værdiansættelse af vores ledningsnet.

Der er afventes ligeledes svar fra forskellige ansøgningsprocesser, fx boringsansøgninger mv.

/Bestyrelsen